Status športnika _ nazivi

	Strokovni svet za tekmovalni šport 3-krat letno objavi seznam športnikov, ki so si na podlagi doseženih rezultatov in v skladu z veljavnimi kriteriji pridobili status kategoriziranega športnika Republike Slovenije olimpijskega, svetovnega, mednarodnega, perspektivnega, državnega ali mladinskega razreda.									
	
	



2.2.15 Registrirani športnik 
Posameznik se registrira kot športnik, če je star najmanj 12 let, je član športnega društva, ki je včlanjeno v NPŠZ ali ŠIS - SPK, in ima s strani OKS-ZŠZ potrjen nastop in je vpisan v evidenco registriranih in kategoriziranih športnikov. Ne glede na prejšnji odstavek je športnik tudi posameznik, mlajši od 12 let, vendar ne mlajši od 10 let, ki je registriran v olimpijskih športnih disciplinah individualnih športnih panog, pri katerih lahko na svetovnih prvenstvih v članski kategoriji nastopajo športniki mlajši od 18 let. 
2.2.16 Kategorizirani športnik 
Športnik, ki je star najmanj 14 let in je državljan Republike Slovenije, se glede na dosežen rezultat na tekmovanju uradnega tekmovalnega sistema razvrsti v naziv mladinskega, državnega, perspektivnega, mednarodnega, svetovnega ali olimpijskega razreda.
2.2.17 Vrhunski športnik 
Vrhunski športnik je športnik mednarodnega, svetovnega ali olimpijskega razreda, ki je dosegel vrhunski rezultat na mednarodnem tekmovanju v absolutni starostni kategoriji in je vpisan v evidenco registriranih in kategoriziranih športnikov kot vrhunski športnik. 
2.2.18 Registriran športnik
Evidenca registriranih in kategoriziranih športnikov Republike Slovenije Evidenca registriranih in kategoriziranih športnikov Republike Slovenije je v skladu s 77. členom ZŠpo-1 uradna evidenca posameznikov, ki imajo naziv registriranega in/ali kategoriziranega športnika.
